Με τα χρώματα του ουράνιου τόξου που συμβολίζει τον σεβασμό στη διαφορετικότητα και τα ανθρώπινα δικαιώματα, θα φωταγωγηθεί το βράδυ η Βουλή των Ελλήνων, με απόφαση του Προέδρου της κ. Νικολάου Βούτση, ύστερα από σχετικό αίτημα του Φεστιβάλ Υπερηφάνειας-Athens Pride.

Είναι η πρώτη φορά φέτος που η Βουλή φωταγωγείται με τα χρώματα του Athens Pride, που πραγματοποιεί την κεντρική του εκδήλωση-παρέλαση στην Πλατεία Συντάγματος, απόψε, με κεντρικό θέμα τη θηλυκότητα όπως βιώνεται κάθε μέρα, σε κάθε έκφανση της καθημερινότητας και με το σύνθημα «Παρούσα».

Το Athens Pride διοργανώνεται για 14η διαδοχική χρονιά στην Αθήνα και είναι η δεύτερη φορά που η παρέλαση θα διεξαχθεί στην Πλατεία Συντάγματος.